Имам 11 година радног искуства као професор разредне наставе. Радно искуство стекла сам радом у комбинованом одељењу (2 разреда), као и у класичном одељењу од 1-4. разреда. Током свог рада, осим у настави, учествовала сам и на многим семинарима, трибинама, стручним скуповима. Увек ме је интересовао рад ван оквира наставе, па сам тако са ученицима припремала и реализовала многе приредбе, представе, учествовала у јавним представљањима школе и на такмичењима (Предузетништво-Јавни вашарчић организован поводом Дана града, представа поводом Дана жена, 8. марта ,, За наше принцезе", ревијално учешће са позоришном представом ,,Црвенкапа и љењи вук" на ,,Дечијим искрицама", такмичарско учествовање са ЕКО-представом, на фестивалу ,,Црвено, ПОЗОРиште, зелено". Радила сам на промовисању и представљању уџбеника једне од водећих издавачких кућа и држала дигиталне часове на Сајму књига. Рад ,,Шта утиче на брзину кретања", објављен ми је као пример добре праксе у часопису Педагошка пракса, а за рад ,,Електрицитет", награђена сам са својим тимом од стране ЗУОВ-а, другом наградом. Неки од радова које сам радила, објављени су у Бази знања Креативне школе, док се два рада налазе у Бази Дигиталне школе.

Као део Тима који ради на овом пројекту, мотивисана сам да сва своја знања и искуства усмерим ка остварењу основног циља, а то је утицати на младе генерације и њихову свест, како би смањили загађење и били заслужни што је Планета спашена, не само за нас, већ за наше потомство.

Тимски рад и сарадња увек су ми били омиљени, јер сматрам да један човек може много, али више удружених људи може много претворити у успех, у резултате и остварење циља!

Јасмина Љубисављевић

професор разредне наставе

jljubisavljevic84@gmail.com